शेयर बाजार में उतार-चढ़ाव का रुख  
बम्बई स्टॉक एक्सचेंज का 30 शेयरों वाला संवेदी सूचकांक सेंसेक्स 84.16 अंक बढ़कर 19,532.85 अंक पर खुला।
देश के शेयर बाजारों में बृहस्पतिवार को बढ़त के साथ खुले लेकिन बाद में इसमें उतार-चढाव का रुख बन गया। प्रमुख सूचकांक सेंसेक्स 84.16 अंक और निफ्टी 17.45 अंक बढ़कर खुला। बम्बई स्टॉक एक्सचेंज (बीएसई) का 30 शेयरों वाला संवेदी सूचकांक सेंसेक्स 84.16 अंक बढ़कर 19,532.85 अंक पर खुला। सुबह 9.20 बजे सेंसेक्स सात अंकों की बढ़त के साथ 19,456.53 पर कारोबार कर रहा था।   वहीं नेशनल स्टॉक एक्सचेंज (एनएसई) का 50 शेयरों वाला सूचकांक निफ्टी 17.45 अंक बढ़कर 5,851.35 अंक पर खुला। 9.20 बजे इसमें सात अंक की गिरावट के साथ 5,826.95 पर कारोबार हो रहा था।  शुरुआती कारोबार में बीएसई में पूजीगत वस्तुएं, ऑटोमोबाइल्स और स्वास्थ्य क्षेत्र के सूचकांकों में बढ़त का रुख रहा वहीं रियल्टी, प्रौद्योगिकी और सूचना प्रौद्योगिकी सूचकांकों में गिरावट दर्ज की गई।